**//தனிகவனம்//**

வேலூர் மாவட்ட முதன்மைக் கல்வி அலுவலரின் செயல்முறைகள்,

ந,க.எண்.4223 /ஆ3/2022 நாள் : 05.01.2023

-----

|  |  |
| --- | --- |
| பொருள் : | பள்ளிக்கல்வி – அரசு மேல்நிலைப் பள்ளிகளில் முதலாம் ஆண்டு தொழிற்கல்வி பாடப்பிரிவில் பயிலும் மாணவர்களுக்கு அறிமுகப்படுத்தப்பட்டுள்ள வேலைவாய்ப்பு திறன்கள் பாடத்திற்கு செய்முறைக்கான பயிற்சிகள் வழங்குதல் –சார்பு. |
| பார்வை : | 1. அரசாணை (நிலை) எண்.125. பள்ளிக்கல்வி ப.க.7(1)த் துறை, நாள் 15.07.2022 2. தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.50510/பிடி2/இ2/2021 நாள் 21.09.2022 3. சென்னை, மாநிலக் கல்வியியல் ஆராய்ச்சி மற்றும் பயிற்சி நிறுவன இயக்குநரின் செயல்முறைகள் 1785/இ3/2022, நாள் 30.11.2022 4. தமிழ்நாடு பள்ளிக்கல்வி ஆணையரின் செயல்முறைகள் ந.க.எண்.50510/பிடி2/இ2/2021 நாள் 05.12.2022 |

-----

பார்வை 1இல் காணும் அராசணையில் தெரிவித்துள்ளவாறு தொழிற்கல்வி பாட பிரிவில் இடம் பெற்றுள்ள கணினி தொழில்நுட்பம் மற்றும் கணினி பயன்பாடுகள் பாடங்களுக்கு பதிலாக 2022 – 2023 ஆம் கல்வியாண்டு முதல் வேலைவாய்ப்பு திறன்கள் என்ற புதிய பாடம் மாணவர்களுக்கு அறிமுகம் செய்யப்பட்டுள்ளது

பார்வை 2 இல் காணும் செயல்முறைகளில் தெரிவித்துள்ளவாறு வேலைவாய்ப்பு திறன்கள் பாடத்திற்கு வினாக்கள் 70: 30 என்ற விகிதாச்சாரத்தில் 70% பாடப்பொருளிலிருந்தும் 30 % செய்முறை பயிற்சிக்கும் மதிப்பெண்கள் வழங்கப்பட வேண்டும் என குறிப்பிடப்பட்டுள்ளது.

இதன் அடிப்படையில் செய்முறை பயிற்ச்சிக்கான பாடப்பகுதி மாநில கல்வியியல் ஆராய்ச்சி மற்றும் பயிற்சி நிறுவனத்தால் தயாரிக்கப்பட்டுள்ளது. இதில் 20 மதிப்பெண்கள் செய்முறைக்கும் (தலா ஒரு செய்முறைக்கு) 10 மதிப்பெண்கள் அகமதிப்பீட்டிற்கும் (Internal marks) அளிக்கப்பட வேண்டும் என தெரிவிக்கப்பட்டுள்ளது எனவே, தொடர் நடவடிக்கையின் பொருட்டு மாநில கல்வியியல் ஆராய்ச்சி மற்றும் பயிற்சி நிறுவனத்தால் தயாரிக்கப்பட்ட செய்முறை பயிற்சிக்கான பாடப்பகுதி இத்துடன் இணைத்து அனுப்பப்படுகிறது.

இணைப்பு – செய்முறை பயிற்சிக்கான பாடப்பகுதி

(ஒம்/-க.முனுசாமி)

முதன்மைக் கல்வி அலுவலர், வேலூர் – 9.

பெறுநர்

அரசு / நிதியுதவி பெறும் மேல்நிலைப் பள்ளி தலைமை ஆசிரியர்கள், வேலூர் மாவட்டம்.